stanford-oval/wikipedia huggingface dataset:
Rhapsody of Fire
Yhtyeen historiaa

Yhtye perustettiin vuonna 1993, jolloin se tunnettiin nimellä Thundercross. Yhtye on käyttänyt nimeä Rhapsody vuoteen 2006 saakka.
Yhtyeen perustajajäsenet olivat Luca Turilli ja Alex Staropoli. Nimi vaihtui Rhapsodyksi, koska vanha nimi Thundercross ei enää kuvastanut Turillin sinfonista, keskiaikaista äänimaailmaa. Kuten Staropoli sanoi haastattelussaan: "Elokuvissa käytetään kaikenlaista musiikkia, metallista klassiseen musiikkiin, nopeista kappaleista hitaisiin. Päätimme kutsua musiikkiamme sinfoniseksi, eeppiseksi Hollywood-metalliksi, koska myös Rhapsodyn musiikissa on monenlaisia vaikutteita."
Ennen ensimmäisen levyn Legendary Talesin, levytystä yhtyeeseen liittyi Labyrinthissä laulanut Fabio Lione, ja kolmannelta levyltä lähtien mukana on ollut saksalaisessa Sieges Even -kokoonpanossa soittanut rumpali Alex Holzwarth. Kiertueilla Rhapsodyssä soittavat basisti Patrice Guers, joka korvasi yhtyeen pitkäaikaisen basistin Alessandro Lottan sekä kakkoskitaristi Dominique Leurquin.
Viidellä studiolevyllään Rhapsody on kertonut faneilleen keskiaikaisen fantasiatarinan, Emerald sword sagan. Saagan jokainen kappale johdattelee eteenpäin tarinaa, joka sai päätöksensä Power of the Dragonflame -levyllä 2002. Syksyllä 2004 Rhapsody julkaisi eeppisen albumin, Symphony of Enchanted Lands II: The Dark Secret, jonka kertojana kuultiin arvostettu näyttelijä Christopher Lee. Keväällä yhtye jatkoi yhteistyötä Leen kanssa ja levytti The Magic of the Wizards Dream -singlen.
Rhapsody joutui heinäkuussa 2006 vaihtamaan nimensä tekijänoikeudellisista syistä muotoon Rhapsody of Fire. Yhtyeen mukaan tämä kuvastaa heidän musiikkinsa uutta aikakautta. 25. syyskuuta 2006 yhtye julkaisi Euroopassa uuden albuminsa Triumph or Agony.
Vuonna 2007 Rhapsody Of Fire julkaisi ensimmäisen live-dvd:nsä nimeltä Visions From The Enchanted Lands. Dvd sisältää materiaalia Kanadan ja Saksan keikoilta. Lisäksi kaksi uutta kappaletta, Age of the Red Moon ja Power of Thy Sword (Manowar-cover) sekä musiikkivideoita ja "making of" -dokumentteja. Vuonna 2010 julkaistiin uusi studioalbumi nimeltä The Frozen Tears of Angels, joka on yhtyeen ensimmäinen julkaisu levytys-yhtiö Nuclear Blastin kanssa.
16. elokuuta 2011 Rhapsody of Firen pääasiallinen säveltäjä ja sanoittaja, toinen perustajajäsen ja soolokitaristi Luca Turilli sekä basisti Patrice Guers erosivat yhtyeestä perustaakseen uuden yhtyeen. Yhtyeeseen tulee kuulumaan heidän lisäkseen Rhapsody of Firen entinen livekitaristi Dominique Leurquin ja rumpali Alex Holzwarth. Yhtyeen mukaan eroaminen tapahtui yhteisymmärryksessä. 1. syyskuuta 2011 Oliver Holzwarth, rumpali Alex Holzwarthin veli, liittyi Rhapsody of Firen basistiksi, ja 27. syyskuuta toiseksi kitaristiksi nimettiin Roberto De Micheli.
Yhtyeen managerina toimii Joey DeMaio, joka on Magic Circle Music -levy-yhtiön perustaja, Manowarin basisti ja HolyHell-yhtyeen tuottaja.
Jäsenet

| 0 | 1 | 2 |
| --- | --- | --- |
|  Nykyiset Roberto De Micheli – kitara  Tom Hess – kitara  Alex Staropoli – syntetisaattori, piano, cembalo  Alex Holzwarth – rummut  Fabio Lione – laulu  Oliver Holzwarth – basso  |  Entiset Luca Turilli – kitara  Patrice Guers – basso  Andrea Furlan – basso  Alessandro Lotta – basso  Sascha Paeth – basso  Daniele Carbonera – rummut  Cristiano Adacher – laulu  Dominique Leurquin – kitara (ainoastaan live-kokoonpanossa)  |  Kertojat Sir Jay Lansford (1997–2002)  Christopher Lee (2004–)  |
Julkaisut

| --- | --- |
 Studioalbumit Legendary Tales (1997)  Symphony of Enchanted Lands (1998)  Dawn of Victory (2000)  Power of the Dragonflame (2002)  Symphony of Enchanted Lands II: The Dark Secret (2004)  Triumph or Agony (2006)  The Frozen Tears of Angels (2010)  From Chaos to Eternity (2011)  Dark Wings of Steel (2013)  Into the Legend (2016)  The Eighth Mountain (2019)  Glory for Salvation (2021)  Challenge the Wind (2024) Singlet Emerald Sword (1998)  Holy Thunderforce (2000)  The Magic of the Wizard's Dream (2005) :  Kokoelma-albumit Tales from the Emerald Sword Saga (2004) EP:t Rain of a Thousand Flames (2001)  The Dark Secret (2004)  The Cold Embrace of Fear – A Dark Romantic Symphony (2010) Dvd:t Visions from the Enchanted Lands (2007) 
Lisäksi yhtye on julkaissut demot Land of Immortals (1994) ja Eternal Glory (1995), jolloin yhtyeen nimi oli Rhapsody.
Aiheesta muualla

Rhapsody of Fire Encyclopaedia Metallumissa (englanniksi)
Virallinen sivusto (englanniksi)
Virallinen Suomen Rhapsody-nettisivu (Arkistoitu – Internet Archive)
Renens

| Renens |
| --- | --- |
 Rautatieasema
 vaakuna

 Renens
 Koordinaatit: 46°32′10″N, 6°35′30″E 
Valtio:   Sveitsi
Kantoni:  Vaud
Hallintoalue (district):  Ouest lausannois
Pinta-ala:  
 – Kokonaispinta-ala:  2,95 km²
Korkeus:  399–474 m
Väkiluku (31.12.2022)  (vakituiset asukkaat):  21 086
 – Väestötiheys:  7 124 as./km²
 
 www.renens.ch 
Infobox OKVirheellinen NIMI-arvo: 
Renens on kaupunki Sveitsissä Vaud’n kantonissa. Kaupungissa on runsaat 21 000 asukasta. Vakinaisista asukkaista yli puolet (51 % vuonna 2017) on ulkomaalaisia.
Maantiede

Renens sijaitsee Genevenjärven pohjoisrannalla Lausannesta viitisen kilometriä luoteeseen. Renens on taajaan asuttu kaupunki, ja se muodostaa yhtenäisen kaupunkialueen Lausannen kanssa.
Maantiede > Ilmasto

Renensissä on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 9 °C ja keskimääräinen sademäärä 930 millimetriä. Heinäkuu on lämpimin kuukausi. Silloin vuorokauden keskilämpötila on noin 19 °C. Viilein kuukausi on tammikuu, jolloin keskilämpötila on noin 0 °C. Sateisin kuukausi on elokuu, jolloin sataa keskimäärin noin 100 millimetriä. Huhtikuu puolestaan on kuivin kuukausi. Silloin keskimääräinen sadanta on 63 millimetriä.
Liikenne

Moottoritie A1 ohittaa Renensin länsipuolelta, moottoritie A9 pohjoispuolelta. SBB:n rautatie Lausannesta Geneveen ja Yverdon-les-Bains’iin kulkee kaupungin kautta.
Aiheesta muualla

Kuvia tai muita tiedostoja aiheesta Renens Wikimedia Commonsissa
Depoisier, Michel: Renens (VD) (Sveitsin historiallisen tietosanakirjan artikkeli) Historisches Lexikon der Schweiz (HLS).  19.8.2010. Bern:  Stiftung HLS. (saksaksi), (ranskaksi), (italiaksi)
Ringaudas Songaila

Ringaudas Bronislovas Songaila (20. maaliskuuta 1929 Klaipėda – 25. kesäkuuta 2019) toimi Liettuan kommunistisen puolueen ja Liettuan neuvostotasavallan pääsihteerinä vuodesta 1987 vuoteen 1988. Hän oli ministerineuvoston puheenjohtaja 1981-1985 ja  Liettuan neuvostotasavallan korkeimman neuvoston puheenjohtajana hän toimi 1985−1987.
Qatarin rial

| Qatarin rial |
| --- | --- |

ISO 4217 -koodi:  QAR
Keskuspankki:  Qatarin keskuspankki
Esitelty:  1966
Käyttäjät:  Qatar
Jaettava yksikkö:  dirham
Qatarin rial (QAR) on Qatarin rahayksikkö, joka on ollut käytössä vuodesta 1966 lähtien. Sitä ennen Qatarissa käytössä ollut valuutta oli Intian rupia. Qatarin rial jakaantuu 100 dirhamiin. Yksi euro oli 3,73 rialia 21. marraskuuta 2022.
Aiheesta muualla

Kuvia tai muita tiedostoja aiheesta Qatarin rial Wikimedia Commonsissa
| Tämänhetkiset QAR-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Qatari riyal
Käännös suomeksi
Ponderosa

Ponderosa voi tarkoittaa seuraavia:
Paikannimi

Ponderosa, asuttu paikka (census-designated place) Tularen piirikunnassa Kaliforniassa Yhdysvalloissa
Ponderosa Basin, kunnallishallinnoton alue (unincorporated community) Mariposan piirikunnassa Kaliforniassa Yhdysvalloissa
Ponderosa, asuttu paikka Sandovalin piirikunnassa New Mexicossa Yhdysvalloissa
Ponderosa, kunnallishallinnoton alue Woodin piirikunnassa Länsi-Virginiassa Yhdysvalloissa
Village of Ponderosa, uuden urbanismin innoittama asuinalue West Des Moinesissa Iowassa Yhdysvalloissa
Viihde

Ponderosa, fiktiivinen maatila yhdysvaltalaisessa televisiosarjassa Bonanza
Ponderosa, vuosien 2001–2002 TV-sarja, joka edelsi Bonanzan tapahtumia
Ponderosa Ranch, Bonanzaan perustunut teemapuisto, joka oli toiminnassa 1967–2004.
Käännös suomeksi
Ranskan kielen äännerakenne

Tämä artikkeli kuvailee Pariisissa puhuttavan standardiranskan äännerakennetta eli fonologiaa. Huomattavia ranskan äänteellisiä ominaisuuksia ovat uvulaarinen r eli niin sanottu kurkku-r, nasalisoidut vokaalit sekä eräät fonologiset prosessit, jotka vaikuttavat sananloppuisiin äänteisiin.
Konsonantit

|  |  | Labiaalit | Dentaalit/ Alveolaarit | Postalveolaarit/ Palataalit | Velaarit/ Uvulaarit |
| --- | --- | --- | --- | --- | --- |
| Klusiilit | soinnittomat | p | t |  | k |
| Klusiilit | soinnilliset | b | d |  | g |
| Frikatiivit | soinnittomat | f | s | ʃ |  |
| Frikatiivit | soinnilliset | v | z | ʒ | ʁ |
| Approksimantit | tavalliset |  | l | j | ʁ |
| Approksimantit | labialisoidut |  |  | ɥ | w |
/n t d/ ovat laminaalisia dentialveolaarisia [n̪ t̪ d̪], kun taas /s z/ ovat dentaalisia [s̪ z̪].
/l/ on yleensä apikaalinen alveolaarinen [l̺], mutta joskus laminaalinen dentialveolaarinen [l̪]. Ennen äänteitä /f ʒ/ se voi olla myös retrofleksinen [ɭ].
/ɲ/ on muuttumassa kohti /nj/:tä.
Velaarinen nasaali /ŋ/ ei ole natiivifoneemi, mutta se esiintyy lainasanoissa. Jotkut puhujat saattavat ääntää sen [ŋg] tai [ɲ].
Approksimantit /j ɥ w/ vastaavat suppeita vokaaleja /i y u/. Eräistä minimipareista huolimatta (esim. loua /lu.a/ 'vuokrasi'; loi /lwa/ 'laki') ne esiintyvät usein vapaassa vaihtelussa.
Joissakin murteissa esiintyy palataalinen lateraali /ʎ/ (ransk. l mouillé), joka on standardikielessä kuitenkin langennut yhteen /j/:n kanssa.
Foneemilla /ʁ/ on useita eri äännearvoja, joista yleisimpinä soinnillinen ja soinniton uvulaarifrikatiivi [χ] ja [ʁ]. Murteellisina pidettyjä ääntämyksiä ovat uvulaarinen tremulantti [ʀ], alveolaarinen tremulantti [r] ja alveolaarinen napausäänne [ɾ]. Transkriptioissa käytetään useimmiten symbolia [ʁ] vaikka äänne ääntyykin ennen soinnittomia obstruentteja ja niiden jälkeen sekä sanan lopussa soinnittomana [χ].
Velaarit /k g/ saattavat palatalisoitua [kʲ⁓c ɡʲ⁓ɟ] ennen etuvokaaleja /i e ɛ/ ja vaihtelevasti ennen vokaalia /a/. Sananloppuinen /k/ saattaa myös palatalisoitua [kʲ]. Velaarien palatalisaatio on perinteisesti yhdistetty työväenluokkaan, vaikkakin se on leviämässä muihinkin yhteiskuntaluokkiin isoissa kaupungeissa.
Konsonantit > Liaison

Monissa ranskan sanoissa on niin sanottu latentti loppukonsonantti, eli sananloppuinen konsonantti, joka ääntyy ainoastaan seuraavan sanan alkaessa vokaalilla. Esimerkiksi sana deux 'kaksi' ääntyy [dø] yksinään tai konsonanttialkuisen sanan edellä, mutta ennen vokaalilla alkavaa sanaa se ääntyy [døz], esimerkiksi deux ans 'kaksi vuotta' [dø.zɑ̃]. Tätä [z]:aa kutsutaan liaison-konsonantiksi, joka näkyy sanan oikeinkirjoituksessa.
Vokaalit

Standardiranskassa on korkeintaan 13 oraalista vokaalia ja 4 nasaalista vokaalia.
Quebecin ja Cajunin murteissa suppeiden vokaalien /i y u/ allofoneina esiintyvät [ɪ ʏ ʊ] kun ne ovat foneettisesti lyhyitä (eli muuten kuin ennen konsonantteja /v z ʒ ʁ/) tai umpitavuissa. Pariisin ranskassa /y/ väljyys vaihtelee suppean [y]:n ja lähes suppean [ʏ]:n välillä.
Puolisuppeat /e ø o/ ja puoliväljät /ɛ œ ɔ/ vokaalit ovat harvoin kontrastoivia, joten ne esiintyvät usein vapaassa vaihtelussa; yleisesti puolisuppeat esiintyvät avotavuissa ja puoliväljät umpitavuissa. On kuitenkin joitakin minimipareja; esimerkiksi /e/ ja /ɛ/ kontrastoivat sananloppuisissa avotavuissa (allait [alɛ] 'oli menossa' vs. allé [ale] 'mennyt'), ja /o/ ja /ɔ/ sekä /ø/ ja /œ/ kontrastoivat yksitavuisten sanojen umpitavuissa (Rhodes [ʁɔd] 'Rodos' vs. rôde [ʁod] 'maleksin'; jeune [ʒœn] 'nuori' vs. jeûne [ʒøn] 'paasto').
Vokaalien /e/ ja /ɛ/ foneeminen kontrasti on hävinnyt Ranskan eteläosassa, jossa ne esiintyvät ainoastaan vapaassa vaihtelussa. /o/:n ja /ɔ/:n sekä /ø/:n ja /œ/:n foneeminen kontrasti on säilynyt ainoastaan Belgiassa.[lähde? ]
/a/ ja /ɑ/ ovat laajalti langenneet yhteen Ranskassa, mistä johtuen jotkin kielitieteilijät eivät enää pidä niitä eri foneemeina. Ne kuitenkin kontrastoivat yhä selkeästi monissa murteissa, kuten Quebecissä.
Vokaalit > Švaa

Ranskan švaa-vokaali /ə/ on foneettisesti hieman pyöreä välinen keskivokaali. Sitä pidetään joskus foneettisesti samana kuin /œ/. Ranskan švaan pääominaisuus on sen ”epävakaus”; joskus sitä ei äännetä lainkaan, kuten sanan keskellä yksittäiskonsonantin jälkeen
rappeler /ʁapəle/ [ʁap.le]
ja sanan lopussa
table /tabl(ə)/ [tabl].
Sananloppuinen švaa saatetaan kuitenkin joskus lausua, jos sitä edeltää kaksi konsonanttia ja seuraa konsonanttialkuinen sana:
une porte fermée /yn(ə) pɔʁt(ə) fɛʁme/ [yn.pɔʁ.t(ə).fɛʁ.me].
Lisäksi sanan lopussa švaa äännetään usein runoissa ja lauluissa, jos rytmi sitä edellyttää.
I konjugaation verbien futuuri- ja konditionaalimuotojen švaa saatetaan jättää lausumatta myös kahden konsonantin jälkeen
garderais /ɡaʁdəʁɛ/ [ɡaʁ.d(ə.)ʁɛ].
Yleensä švaa ei äänny umpitavuissa [œ]. Silloin kun se ääntyy niin, esiintyy yleensä morfologista vaihtelua /ɛ/:n kanssa;
harceler /aʁsəle/ [aʁ.sœ.le]
harcèle /aʁsɛl/ [aʁsɛl].
Joillakin puhujilla voi esiintyä kolmisuuntaista vaihtelua:
appeler /apəle/ [ap.le]
appelle /apɛl/ [a.pɛl]
appellation /apelasjɔ̃/ [a.pe.la.sjɔ̃], joka voi kuitenkin ääntyä myös [a.pɛ.la.sjɔ̃].
Vokaalit > Pituus

Lukuun ottamatta joillakin puhujilla esiintyvää /ɛ/:n ja /ɛː/:n kontrastia eräissä harvoissa minimipareissa (kuten mettre /mɛtʁ/ ja maître /mɛːtʁ/) vokaalipituus on täysin allofonista. Vokaali voi ääntyä pitkänä painollisessa umpitavussa seuraavissa tapauksissa:
Vokaalit /o ø ɑ/ ja nasaaliset vokaalit ääntyvät aina pitkänä: pâte [pɑːt]; chante [ʃɑ̃ːt].
Kaikki vokaalit ääntyvät pitkinä ennen yksin esiintyviä konsonantteja /v z ʒ ʁ/ tai konsonanttiyhdistelmää /vʁ/: mère [mɛːʁ]; livre [liːvʁ].
Paino

Sanapaino ei ole ranskassa erottavaa. Kieliopillinen paino on aina sanan viimeisellä tavulla, paitsi jos kyseisessä tavussa on švaa /ə/, jolloin paino on sitä edeltävällä tavulla. Švaalliset yksitavuiset sanat (ce, de, que) ovat yleisesti enkliittisiä mutta saattavat joskus olla painollisia.
Aiheesta muualla

Kuvia tai muita tiedostoja aiheesta Ranskan kielen äännerakenne Wikimedia Commonsissa
Uvulaarisen r:n (esim. [ʁ ʀ χ]) esiintyminen Luoteis-Euroopassa.
  ei tavallinen
  vain joidenkin koulutettujen puheessa
  yleinen koulutettujen puheessa
  yleinen
Pariisinranskan vokaalikaavio.
Pukinlammi

| Pukinlammi |
| --- | --- |

Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°01′13″N, 24°30′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuoreveden alue (35.61)
Laskujoki:  oja Kotaselkään 
Järvinumero:  35.611.1.002
Mittaustietoja
Pinnankorkeus:  106,8 m  
Rantaviiva:  0,552 km  
Pinta-ala:  2,036 ha  
Saaria:  ei saaria 
 fiPukinlammi 
Pukinlammi  on Pirkanmaalla Mänttä-Vilppulassa Vilppulan taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,0 hehtaaria ja se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 550 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Kuoreveden lähialueeseen (35.611) se kuuluu.
Reima Kokko

Reima Kokko (s. 26. maaliskuuta 1952 Helsinki) on suomalainen jalkapallovalmentaja ja entinen jalkapalloilija.
Pelaajaurallaan Kokko edusti Helsingin Jalkapalloklubia, Kiffeniä, Finnairin Palloilijoita ja Vantaan Palloa. Pisimpään Kokko pelasi Kiffenissä, jota hän edusti yhteensä 11 kauden ajan. Pelatessaan 1979–1981 HJK:ssa yhden Suomen mestaruuden voittanut Kokko pääsi myös maajoukkueeseen ja pelasi yhteensä kuudessa maaottelussa.
FinnPa pelasi 2. divisioonassa, kun Reima Kokko tuli seuran valmentajaksi vuonna 1989. Hänen johdollaan FinnPa nousi 1. divisioonaan ja kauden 1992 päätteeksi Veikkausliigaan. Veikkausliigassa Kokko valmensi FinnPaa kaksi kautta ja parhaimmillaan saavutti 5. sijan nousua seuranneella kaudella. FinnPasta Kokko siirtyi 2. divisioonassa pelanneen Kiffenin valmentajaksi joulukuussa 1994. Hänet pestattiin naisten maajoukkueen valmentajaksi keväällä 1996 Nils Suomalaisen erottua tehtävästään. Kokko jatkoi aluksi myös Kiffenin valmentajana. Maajoukkuevalmentajana Kokko jatkoi vuoden 2000 marraskuuhun asti, jolloin hän erosi Suomen hävittyä Ruotsille EM-jatkokarsinnassa. Kokon valmentamana Suomi oli lähellä myös 1999 MM-kisoihin pääsyä, mutta hävisi lopulta jatkokarsinnassa Venäjälle.
Ruska Wieś

| Ruska Wieś |
| --- | --- |
 fiRuska Wieś 
 51°37′01″N, 22°25′01″E 
Väestö
Väkiluku (2011):  96
Ruska Wieś on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin viiden kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan Ruska Wieśissa asui 96 asukasta.
Reima Punanenä

Reima Punanenä on päähenkilö kolmessa BBC:n tuottamassa animaatioelokuvassa. Reima Punanenä on Petteri Punakuonon poika ja joulupukin 10. poro.
Ruskea-ahde

Ruskea-ahde on pieni omakotialue Lempäälässä. Se sijaitsee Hämeenlinnan ja Tampereen välisen E12-tien varrella Kuljun eteläpuolella.
Alue on syntynyt Suvanto-säätiön vuonna 1956 ostamalle Hattulanmäen tilalle, joka jaettiin asuntotonteiksi ja myytiin nopeasti.
Ruskea-ahteentien varrella on mahdollinen muinaisjäännös, historiallinen Lempäälän ja Messukylän välisen tien pohja.
Qatarin ympäriajo

| Qatarin ympäriajo |
| --- | --- |
 Vuoden 2012 reitti.
Tiedot
Ajankohta:  tammi- tai helmikuu
Alue:  Qatar
Laji:  maantie
Kilpailu:  UCI Asia Tour (luokitus 2.HC)
Tyyppi:  etappikilpailu
Järjestäjä:  Amaury Sport Organisation
Historia
Ensimmäinen:  2002
Kilpailuja yht.:  15
Ensimmäinen voittaja:   Thorsten Wilhelms
Eniten voittoja:   Tom Boonen (4)
Viimeisin voittaja:   Mark Cavendish
Qatarin ympäriajo on UCI Asia Tour -sarjaan kuuluva maantiepyöräilyn etappikilpailu, joka järjestetään Qatarissa tammikuun lopussa tai helmikuun alussa. Kilpailu järjestettiin ensimmäisen kerran vuonna 2002 ja siihen on osallistunut monia maailman parhaisiin kuuluvia kirimiehiä. Kuusietappinen kilpailu on vuodesta 2012 ollut kategorialuokitukseltaan 2.HC, sitä ennen 2.1. vuodesta 2005 ja alkuvuosina 2.3. Kilpailun järjestää Amaury Sport Organisation, joka vastaa myös muun muassa Ranskan ympäriajon järjestämisestä.
Kokonaiskilpailun kolme parasta

| Vuosi | Voittaja | Toinen | Kolmas |
| --- | --- | --- | --- |
| 2002 |  Thorsten Wilhelms |  Damien Nazon |  Rudie Kemna |
| 2003 |  Alberto Loddo |  Olaf Pollack |  Ján Svorada |
| 2004 |  Robert Hunter  |  Robbie McEwen |  Tom Boonen |
| 2005 |  Lars Michaelsen |  Matti Breschel |  Fabrizio Guidi |
| 2006 |  Tom Boonen |  Erik Zabel |  Aurélien Clerc |
| 2007 |  Wilfried Cretskens |  Tom Boonen |  Steven de Jongh |
| 2008 |  Tom Boonen |  Steven de Jongh |  Greg Van Avermaet |
| 2009 |  Tom Boonen |  Heinrich Haussler |  Roger Hammond |
| 2010 |  Wouter Mol |  Geert Steurs |  Tom Boonen |
| 2011 |  Mark Renshaw |  Heinrich Haussler |  Daniele Bennati |
| 2012 |  Tom Boonen |  Tyler Farrar |  Juan Antonio Flecha |
| 2013 |  Mark Cavendish |  Brent Bookwalter |  Taylor Phinney |
| 2014 |  Niki Terpstra |  Tom Boonen |  Jürgen Roelandts |
| 2015 |  Niki Terpstra |  Maciej Bodnar |  Alexander Kristoff |
| 2016 |  Mark Cavendish |  Alexander Kristoff |  Greg Van Avermaet |
Ratchet & Clank: Tools of Destruction

| Ratchet & Clank: Tools of Destruction |
| --- | --- |

Kehittäjä:  Insomniac Games
Julkaisija:  Sony Computer Entertainment
Jakelija:  PlayStation Store
Säveltäjä:  David Bergeaud
Pelisarja:  Ratchet & Clank
Pelimoottori:  Insomniac Engine v. 2.0
Julkaistu:  NA 23. lokakuuta 2007EU 9. marraskuuta 2007JP 11. marraskuuta 2007AU 15. marraskuuta 2007FIN 16. marraskuuta 2007
Lajityyppi:  tasohyppely, toimintaseikkailupeli
Pelimuoto:  yksinpeli
Ikäluokitus:  PEGI: 7   ESRB: E10+  Virheellinen ESRB-arvo
Alusta:  PlayStation 3
Jakelumuoto:  Blu-ray
Lisää peliartikkeleitaVideopelien teemasivulla
Infobox OK   : 
Ratchet & Clank: Tools of Destruction on Insomniac Gamesin kehittämä ja Sony Computer Entertainmentin julkaisema toimintaseikkailu- ja tasohyppelypeli. Peli on julkaistu vuonna 2007 PlayStation 3:lle.
Peli on kuudes peli Ratchet & Clank -sarjassa.
Pelin on julkaistu Yhdysvalloissa nimellä Ratchet & Clank Future: Tools of Destruction ja Ranskassa nimellä Ratchet & Clank: Opération Destruction.
Pelaaminen

Pelin asetelmassa galaksi on vaarassa ja Ratchet voi pelastaa sen vain omaa historiaansa tutkimalla. Vanhoja palaavia hahmoja on vain neljä kappaletta: Ratchet, Clank, Kapteeni Qwark ja Putkimies. Pelissä on myös uusi valikoima aseita.
Kuten sarjan aikaisemmissa peleissä peli on kuvattu kolmannesta persoonasta ja koostuu ammuskelusta ja tasohyppelystä, jossa painopiste on ampumisella.
Vastaanotto

Peli on saanut IGN:n arvostelussa arvosanaksi 9.4/10.
Peli on saanut GameSpotin arvostelussa arvosanaksi 7,5/10.
Peliä on sanottu vakavammaksi kuin aikaisempia sarjan pelejä ("aikuismaisempi"), mutta peli on erittäin helppo. Ampuminen ja tasohyppely on hauskaa, ohjaus on toimiva ja peli on visuaalisesti näyttävä. Pelissä on huumoria, mutta tarina jää heikoksi.
Ääninäyttelijät > Alkuperäiset

| 0 | 1 | 2 |
| --- | --- | --- |
|   James Arnold Taylor   | … |   Ratchet   |
|   David Kaye   | … |   Clank   |
|   Jim Ward   | … |   Kapteeni Qwark   |
|   Andy Morris   | … |   Keisari Percival Tachyon   |
|   Jess Harnell   | … |   Salakuljettaja, Putkimies, papukaija, merirosvo #1   |
|   Rajia Baroudi   | … |   Aphelion IRIS   |
|   Paul Eiding   | … |   Zephyr   |
|   Daniel Hagen   | … |   Cronk   |
|   Susan Eisenberg   | … |   Tachyon robotti   |
|   Robin Atkin Downes   | … |   Kapteeni Slag   |
|   Wally Wingert   | … |   Ruoste Pete   |
|   Daran Norris   | … |   kertoja   |
|   Danny Mann   | … |   merirosvo #3   |
|   David Boat   | … |   sotilas, Fish Drophyd   |
|   Sylvia Amerito   | … |   Help Desk   |
|   Richard Horvitz   | … |   Zoni(t)   |
|   Marc Graue   | … |   herra Zurkon   |
|   Andrew Kishino   | … |   Device Grummel   |
|   Tara Strong   | … |   Talwyn Apogee   |
|   Greg Ellis   | … |   Armor Grummel, Weapons Grummel   |
Ääninäyttelijät > Suomenkieliset

| 0 | 1 | 2 |
| --- | --- | --- |
|   Arttu Ala-Jokimäki   | … |   Ratchet   |
|   Arto Nieminen   | … |   Clank, Drophyd   |
|   Jarmo Mäkinen   | … |   Kapteeni Qwark, Putkimies   |
|   Susa Saukko   | … |   Aphelion   |
|   Virpi Anttio   | … |   IRIS, Bunker Door   |
|   Ossi Valo   | … |   Laitekauppias   |
|   Pirjo Huttunen   | … |   Help Desk, Escape Pod   |
|   Joonas Suominen   | … |   Kuuluttaja, piraatteja   |
|   Pasi Ruohonen   | … |   Trokari, kertoja, piraatteja   |
|   Bruno Lähteenmäki   | … |   Keisari Percival Tachyon, Kapteeni Slag   |
|   Susanna Karvinen   | … |   Tachyon robotti, Talwyn Apogee   |
|   Olavi Mattson   | … |   Asekauppias   |
|   Janne Porkka   | … |   Zephyr, Ruoste Pete, Fish Drophyd   |
|   Jari Salo   | … |   Zoni(t), papukaija, Cronk   |
|   Ola Leinonen   | … |   Mr. Zurkon   |
Aiheesta muualla

Ratchet & Clank: Tools of Destruction MobyGamesissa (englanniksi)
Viralliset sivut
Ratchet taistelemassa Grind Rail Bossia vastaan planeetta Jasindun Kerchu Cityssä
Piilukkopistooli

Ranskalaisen upseerin piilukkopistooli n. 1805-1810.
Piilukkopistooli on suustaladattava pistooli, jossa ruutipanoksen sytytys perustuu oikealla tavalla karkaistuun lukon teräksiseen osaan jousivoimalla iskevän piikiven aikaansaamiin kipinöihin. Piilukkopistoolit yleistyivät 1600-luvulla ja olivat tavallisia 1800-luvun puoleenväliin asti, jolloin piilukko korvautui luotettavammalla ja helppohoitoisemmalla nallilukolla ( 1810-luvulta alkaen ).